ÚRAD VLÁDY SLOVENSKEJ REPUBLIKY
      sekcia vládnej legislatívy

							          Na rokovanie vlády SR
							          Dňa 25. januára 2006
							          K materiálu č. 930/2006
							          K bodu č. 10

	S T A N O V I S K O
	
k návrhu nariadenia vlády Slovenskej republiky o technických požiadavkách na zvukové výstražné zariadenia pre dvojkolesové motorové vozidlá a trojkolesové motorové vozidlá - k novému zneniu
I.
Návrh nariadenia vlády Slovenskej republiky predkladá na rokovanie vlády Slovenskej republiky minister dopravy, pôšt a telekomunikácií Slovenskej republiky Ing. Pavol Prokopovič mimo Plánu legislatívnych úloh vlády Slovenskej republiky na rok 2006.
II.
	Návrh nariadenia preberá smernicu Rady č.93/30/EHS zo 14.júna 1993 o zvukových výstražných zariadeniach pre dvoj alebo trojkolesové motorové vozidlá  a ustanovuje technické požiadavky, ktoré musia spĺňať zvukové výstražné zariadenia na účely typového schvaľovania ES dvojkolesového a trojkolesového vozidla a typového schvaľovania ES komponentu pre typ zvukového výstražného zariadenia.

Navrhované nariadenie nebude mať podľa predkladateľa dopad na štátny rozpočet, rozpočty obcí a rozpočty vyšších územných celkov. Nebude mať ani iný finančný, ekonomický a environmentálny vplyv, ani vplyv na zamestnanosť a podnikateľské prostredie.
III.
Predmetný návrh nariadenia vlády bol prerokovaný na zasadnutí Legislatívnej rady vlády Slovenskej republiky dňa 20. decembra 2005.  Legislatívna rada vlády po prerokovaní návrhu nariadenia odporučila predkladateľovi predložiť nové znenie tohto návrhu na rokovanie vlády, v ktorom budú zapracované jej pripomienky a odporúčania.

IV.

	Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády Slovenskej republiky o technických požiadavkách na zvukové výstražné zariadenia pre dvojkolesové motorové vozidlá a trojkolesové motorové vozidlá sú zapracované všetky pripomienky Legislatívnej rady vlády Slovenskej republiky (14 pripomienok) a preto odporúča návrh nariadenia schváliť, s tým, že budú zapracované ešte tieto legislatívnotechnické pripomienky:

-	v § 1 ods. 2 je potrebné slovo „zaradením“ nahradiť slovom „zariadením“,
-	v § 4 ods. 3 je potrebné slovo „opravný“ nahradiť slovom „dopravný“,
-	v § 4 ods. 5 je potrebné vzhľadom na závery rokovania Legislatívnej rady vlády zo dňa 20. decembra 2005 nahradiť slová „z dôvodov týkajúcich sa montáže“ slovami „vzťahujúcom sa na montáž“.

V Bratislave 23.januára 2006
Vypracovala: I. Faltysová

					          	                    Štefan G r m a n
							          generálny riaditeľ                                   
                                                                           sekcie vládnej legislatívy